<classify> WAZIRI wa Ardhi, Nyumba na Maendeleo ya Makazi, William Lukuvi ametoa miezi mitatu kwa wavamizi zaidi ya 110 wanaoishi Kata ya Sinoni Jiji la Arusha kumlipa Sh milioni 500- ikiwa ni fidia ya eneo, bibi Nasi Muruo 98 lenye ukubwa wa ekari nane.Lukuvi alitoa uamuzi huo Arusha jana wakati alipozungumza na wavamizi hao ambapo alisisitiza bibi huyo kulipwa stahiki zake ndani ya miezi mitatu.Amesema katika kipindi cha miezi hiyo mitatu, kila mvamizi awe ameshalipa hela hizo kulingana na eneo analomiliki, kisha baada ya hapo katika miezi mitatu hiyo hiyo, walipe Sh 20,000 kwa ajili ya kuanza hatua za kurasimishwa hati zao katika kupindi cha miezi saba.Waziri Lukuvi amesema kila mtu atoe gharama za urasimishwaji ardhi ambapo amewapunguzia gharama badala ya kulipa asilimia 2 .5 watalipa asilimia moja.Amesema katika mgogoro huo uliodumu kwa muda wa miaka 43, serikali imeona haina haja ya kuwavunjia nyumba wavamizi hao lakini ni lazima walipe fidia hizo kwa bibi Muruo.Huyu mama alidhulumiwa eneo lake na alienda mahakamani awali hakupata haki tangu mwaka 1949 hadi alipomuona Rais John Magufuli na kumlilia ndipo kapata haki yake, hivyo lazima mumlipe fidia yake, alisisitiza Waziri Lukuvi.Alisisitiza uamuzi huo wa serikali ni wa mwisho hivyo wananchi hao kila mmoja atapimiwa eneo lake alipe fidia kisha taratibu zingine za urasimishwaji haki zake zifanyike.Mama huyu ameteseka sana kudai eneo lake na serikali imeamua jambo hili, na hii ni huruma kwani serikali ingeweza kuwavunjia nyumba zenu lakini tumeona hakuna haja lazima mumlipe bibi huyu na uhakiki unaanza kesho leo, alisisitiza.Alisisitiza kuwa ni lazima wavamizi hao waandike majina halisi waliyoandika kwenye vitambulisho vya Taifa Nida ili watakapomaliza kulipa gharama za hati za umilikaji ardhi majina yao yatokee kule.Baadhi ya wakazi wa eneo hilo akiwemo Omary Mgaza ameomba gharama hizo kupunguzwa kwani walijenga nyumba zamani hivyo sasa hivi hawana hela tena za kulipa kwa kipindi cha muda wa miezi mitatu.Askofu wa Kanisa la EAGT Sayuni, Leonard Mwizarubi aliomba gharama zipunguzwe kwa kuwa eneo kubwa la kanisa na sadaka anazopata ni ndogo hataweza kulipa gharama za hati Sh milioni 60 badala yake alipe Sh milioni 30 kama gharama.Waziri Lukuvi amesisitiza ni lazima walipe gharama hizo kwa kuwa ndio sahihi lakini pia serikali imewapunguzia.Bibi Muruo amemshukuru Rais Magufuli kwa kuwezesha ardhi hiyo kurudi mikononi mwake ikiwemo kupata fidia kwani ameteseka sana hapo awali kudai haki yake.Namshukuru sana Rais Magufuli kunisaidia kupata haki yangu niliteseka sana hapo awali na hivi sasa nakaa nyumba ya kupanga na nadaiwa kodi kwani nyumba yangu ya awali walinichomea, alisema  <topic>: kitaifa 